
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


382. Τροποποίηση των άρθρων 5 παρ. 1 και 28 παρ. 1 του Π.Δ. 

172/12.4.84 «Καταστατικό της Εθνικής Φαρμακοβιομη¬ 
χανίας Α.Ε.» (Α57)». 1 

383. Κατάργηση - ίδρυση δυο (2) θέσεων Ειδικού Διοικητικού - 

Τεχνικού Προσωπικού (Ε.Δ.Τ.Π.) στο Πανεπιστήμιο Ιωαννί- 
νων. 2 

384. Τροποποίηση ΠΔ 797/81 «Περί εγκρίσεως και θέσεως εις 

εφαρμογήν Κανονισμού «περί ασφαλείας των δυναμικώς υπο- 
στηριζομένων σκαφών» (ΦΕΚ Α 209/81). 3 


385. Συμπλήρωση των άρθρων 71 του Κανονισμού περί εργασίας 
επί των Ελληνικών Φορτηγών πλοίων ολικής χωρητικότητος 
800 κόρων και άνω και 74 του Κανονισμού εσωτερικής υπη¬ 
ρεσίας επί Ελληνικών Επιβατηγών πλοίων πεντακοσίων κό¬ 
ρων ολικής χωρητικότητος και άνω» . 4 

ΑΠΟΦΑΣΕΙΣ 

Έγκριση Πρωτοκόλλου για τις εργασίες της Μικτής Ελληνο - Βουλ¬ 
γαρικής μεθοριακής Επιτροπής της 53ης τακτικής συνόδου, 
Σόφια, 28.6.1991 . 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλάδος - Πολω¬ 
νίας για την αποφυγή της διπλής φορολογίας αναφορικά με 
τους φόρους ειδοδήματος και κεφαλαίου. Αθήνα, 
20.11.1987. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 340/19.7.91 αρμοδιότητας 


Υπουργείου Υγείας, Πρόνοιας και Κοινωνικών Ασφαλί- 
σεων. 7 

Διορθώσεις σφαλμάτων στο Π.Δ. που αφορά τροποποίηση του Π.Δ. 
91/1979 «Περί ασφαλίσεως των δι’ ακτοπλοϊκών επιβατη¬ 
γών πλοίων διακινουμένων επιβατών μεταξύ Ελληνικών Λι¬ 
μένων» (Α' 18). 8 

Διόρθωση σφάλματος στις διορθώσεις σφαλμάτων του Π.Δ. 
219/91 αρμοδιότητας Υπουργείου Εμπορίου. 9 

Διόρθωση σφάλματος στο 358 Π.Δ. «Αποδοχή παραίτησης μελών 
της Κυβέρνησης και Υφυπουργών» που δημοσιεύτηκε στο 
ΦΕΚ 127/8.8.1991 (τ. Α').10 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 382 (1) 

Τροποποίηση των άρθρων 5 παρ. 1 και 28 παρ. 1 του Π.Δ. 172/ 

12.4.84 «Καταστατικό της Εθνικής Φαρμακοβιομηχανίας Α.Ε.» 

(Α57)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17Α του Ν. 1316/1983 
«Ίδρυση, οργάνωση και αρμοδιότητες του Εθνικού Οργανισμού Φαρμά¬ 
κων (Ε.Ο.Φ.), της Εθνικής Φαρμακοβιομηχανίας (Ε.Φ.) κ.λ.π.» (ΦΕΚ 
3Α), όπως η παράγραφος αυτή προστέθηκε με την παρ. 2 του άρθρου 
24Β του Ν. 1579/1985 «Ρυθμίσεις για την εφαρμογή και ανάπτυξη 
του Εθνικού Συστήματος Υγείας κ.λ.π.» (ΦΕΚ Α' 217). 

2. Την με αριθμό Υ1489/1076692/1224/0006Α/23.8.91 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών 
(ΦΕΚ Β 692/26.8.91). 

3. Την με αριθμό 0-506 γνώμη του Διοικητικού Συμβουλίου (ΔΣ) 
του ΕΟΦ που ελήφθη κατά τη συνεδρίαση αριθ. 8 της 17.5.1991. 

4. Την με αριθμό 480/1991 γνωμοδότηση του Συμβουλίου της 
Επικράτειας, με πρόταση των Υπουργών Εθνικής Οικονομίας και 
Υγείας, Πρόνοιας και Κοινωνικών Ασφαλίσεων καθώς και του Υφυ¬ 
πουργού των Οικονομικών, αποφασίζουμε: 

Άρθρο μόνο 

1. Το άρθρο 5 παρ. 1 του Π.Δ. 172/84, τροποποιείται ως εξής: 

1. Το μετοχικό κεφάλαιο της Εταιρείας ορίζεται στο ποσό των δραχ¬ 
μών 6 δισεκατομμυρίων (6.000.000.000) και εκφράζεται με μία με¬ 
τοχή που ανήκει εξ ολοκλήρου στον Εθνικό Οργανισμό Φαρμάκων». 

2. Το άρθρο 28 παρ. 1 του Π.Δ. 172/84 τροποποιείται ως εξής: 

«1. Το κεφάλαιο των δραχμών έξι δισεκατομμυρίων 
(6.000.000.000) καλύπτεται ως εξής: 

Ποσό πέντε δισεκατομμυρίων έχει καταβληθεί έως το Δεκέμβριο του 
έτους 1988. 

Το ποσό του ενός δισεκατομμυρίου δρχ. που υπολείπεται θα κατα¬ 
βληθεί ευθύς μετά τη δημοσίευση του παρόντος στην Εφημερίδα της 
Κυβερνήσεως. 

Στους Υπουργούς Εθνικής Οικονομίας και Υγείας, Πρόνοιας και 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


Κοινωνικών Ασφαλίσεων καθώς και στον Υφυπουργό Οικονομικών 
αναθέτουμε τη δημοσίευση και εκτέλεση του παρόντος. 


Επικράτειας, μετά από πρόταση του Υπουργού Εμπορικής Ναυτιλίας 
αποφασίζουμε: 


Αθήνα, 10 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΚΩΝ. ΓΙΑΤΡΑΚΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓΙΟΣ ΣΟΥΡΛΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 383 (2) 

Κατάργηση - ίδρυση δύο (2) θέσεων Ειδικού Διοικητικού - Τεχνικού 
Προσωπικού (Ε.Δ.Τ.Π.) στο Πανεπιστήμιο Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 παρ. 2 και 50 παρ. 1 και 6 του Ν. 1268/1982 
«Για τη δομή και λειτουργία των Ανωτάτων Εκπαιδευτικών Ιδρυμά¬ 
των» (Α 87). 

β) Του άρθρου 70 παρ. 12 του Ν. 1566/1985 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης και άλλες διατά¬ 
ξεις» (Α 167). 

2. Τη γνώμη του Πρυτανικού Συμβουλίου του Πανεπιστημίου Ιωαν¬ 
νίνων (συνεδρίαση 297/6.3.1991). 

3. Το έγγραφο Β1/174/18.4.1991 του Υπουργείου Εθνικής Παι¬ 
δείας και Θρησκευμάτων με το οποίο ζητήθηκε να διατυπώσει τη 
γνώμη του το Συμβούλιο Ανώτατης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του ν. 1268/1982. 

4. Την 481/1991 γνωμοδότηση του Συμβουλίου της Επικράτειας 
με πρόταση του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο μόνο 

Κατάργηση - ίδρυση θέσεων Ε.Δ.Τ.Π. 

Δύο (2) κενές θέσεις Ε.Δ.Τ.Π. Μ.Ε. κατηγορίας του Τμήματος Φιλο¬ 
σοφίας - Παιδαγωγικής και Ψυχολογίας της Φιλοσοφικής Σχολής του 
Πανεπιστημίου Ιωαννίνων καταργούνται και αντ’ αυτών ιδρύονται δύο 
(2) θέσεις ΑΡ κατηγορίας στο ίδιο τμήμα. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

. Αθήνα, 3 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 384 (3) 

Τροποποίηση ΠΔ 797/81 «Περί εγκρίσεως και θέσεως εις εφαρμογήν 

Κανονισμού «περί ασφαλείας των δυναμικώς υποστηριζομένων σκα¬ 
φών» (ΦΕΚ Α 209/81). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1, 32 παρ. 2 και 36 παρ. 2 του 
κυρωθέντος δια του υπ’ αριθμ. 187/1973 Ν. Διατάγματος «Κώδικα 
Δημοσίου Ναυτικού Δικαίου» (ΦΕΚ Α 261). 

2. Τις διατάξεις του άρθρου 36 του Π.Δ. 259/1988 «Οργανισμός 
Υπουργείου Εμπορικής Ναυτιλίας» (ΦΕΚ Α 117). 

3. Την υπ’ αριθμ. 292/9.5.91 γνωμοδότηση του Συμβουλίου 
Εμπορικού Ναυτικού. 

4. Την υπ’ αριθμ. 396/19.6.91 γνωμοδότηση του Συμβουλίου της 


Άρθρο 1 

Το τελευταίο εδάφιο του άρθρου 2 του Π.Δ. 797/1981 αντικαθίστα¬ 
ται ως ακολούθως: 

«Σε σκάφη που μεταφέρουν άνω των τετρακοσίων πενήντα (450) επι¬ 
βατών ή οχήματα, δύναται η ΕΕΠ να απαιτήσει την εφαρμογή, επιπρό¬ 
σθετα, διατάξεων άλλων Κονονισμών, που κρίνει απαραίτητες». 

Άρθρο 2 

Στην παράγραφο 2 του άρθρου 39 του Π.Δ. 797/81 προστίθεται 
εδάφιο το οποίο έχει ως εξής: 

«Η ζώνη ασφαλείας είναι υποχρεωτική για όλα τα καθίσματα επιβα¬ 
τών και πληρώματος που βρίσκονται σε κλειστούς χώρους, εφ’ όσον τα 
ερεισίνωτα των έμπροσθεν καθισμάτων δεν παρέχουν προστασία από 
αιφνίδια μείωση της προς τα πρόσω ταχύτητας του σκάφους». 

Άρθρο 3 

Στο άρθρο 46 του Π.Δ. 797/81 προστίθενται παράγραφοι 3, 4, 5, 
6, 7 και 8 οι οποίες έχουν ως εξής: 

«3. Οι θέσεις επιβατών διακρίνονται σε «διακεκριμένη» και «οικονο¬ 
μική» ανάλογα με τις παρεχόμενες υπηρεσίες, την άνεση και την ποιό¬ 
τητα του εξοπλισμού ενδιαίτησης των χώρων παραμονής. Τα σκάφη 
μπορούν να έχουν και τις δύο θέσεις είτε μία ενιαία. 

4. Στους κλειστούς χώρους παραμονής επιβατών διακεκριμένης θέ¬ 
σης, πρέπει οι διατιθέμενοι χώροι και η διαρρύθμισή τους, ο εξοπλισμός 
και τα μέσα που υπάρχουν σ’ αυτούς να εξασφαλίζουν την δυνατότητα 
παροχής διακεκριμένων υπηρεσιών και άνετης παραμονής. 

Οι κλειστοί χώροι παραμονής επιβατών διακεκριμένης θέσης πρέπει 
να πληρούν, επιπρόσθετα από αυτές της οικονομικής, και τις ακόλουθες 
απαιτήσεις: 

α) Ευρΐσκονται σε μέρη του σκάφους από τα οποία δεν διέρχονται επι¬ 
βάτες της οικονομικής θέσης. 

β) Κλιματίζονται με κατάλληλη εγκατάσταση κλιματισμού, κατά την 
χειμερινή και θερινή περίοδο. 

γ) Διαθέτουν κοντά στις εισόδους επαρκείς χώρους για ασφαλή φύ¬ 
λαξη των αποσκευών. 

δ) Το δάπεδο των χώρων είναι καλυμμένο με καλαίσθητη επένδυση 
(μοκέτα) χωρίς εγκοπές στούς διαδρόμους κυκλοφορίας. 

ε) Τα παράθυρα διαθέτουν καλαίσθητα παραπετάσματα (κουρτί¬ 
νες)- 

στ) Τα καθίσματα είναι καλυμμένα σε όλες τις ορατές πλευρές τους με 
καλαίσθητη επένδυση. 

ζ) Κάθε επιβάτης εξυπηρετείται με ατομικό τραπεζίδιο επαρκών δια¬ 
στάσεων, μόνιμο ή αναδιπλούμενο στην πλάτη του εμπρόσθιου καθίσμα¬ 
τος ή αναδιπλούμενο μπροστά ή παραπλεύρως του καθίσματος. 

η) Οι διάδρομοι κυκλοφορίας έχουν καθαρό πλάτος τουλάχιστον 
0,90 μ. 

θ) Σε κάθε επιβάτη διακεκριμένης θέσης αντιστοιχούν 1,1 τουλάχι¬ 
στον τετρ. μέτρα καθαρής επιφάνειας δαπέδου των κλειστών χώρων πα¬ 
ραμονής (των χώρων θεωρουμένων κενών, δηλ. χωρίς καθίσματα και 
τραπέζια). 

5. Για τους επιβάτες διακεκριμένης θέσης πρέπει επίσης να διατίθε¬ 
νται: 

α) Ιδιαίτερο κυλικείο εξοπλισμένο κατάλληλα για το σκοπό που προο¬ 
ρίζεται. 

β) Ιδιαίτεροι χώροι υγιεινής (ΨΟ) κοντά στους χώρους παραμονής, 
σε αριθμό τουλάχιστον ίσο με τον πλησιέστερο ακέραιο που προκύπτει 
από την διαίρεση του αριθμού των επιβατών δια του σαράντα (40). Οι 
χώροι υγιεινής πρέπει να είναι άνετοι και να διαθέτουν τον ενδεδειγμένο 
εξοπλισμό καθώς και μηχανικό εξαερισμό οινεξάρτητο από άλλα συστή¬ 
ματα αερισμού του σκάφους. 

6. Οι κλειστοί χώροι παραμονής επιβατών οικονομικής θέσης πρεπει 
να πληρούν τις ακόλουθες απαιτήσεις: 

α) Διατίθενται κοντά στους χώρους παραμονής, κατάλληλοι χώροι 
υγιεινής με τον ενδεδειγμένο εξοπλισμό και σε αριθμό τουλάχιστον ίσο 
με τον πλησιέστερο ακέραιο που προκύπτει από την διαίρεση του αριθ¬ 
μού επιβατών δια εξήντα πέντε (65), και όχι λιγότεροι από δύο (2). 

β) Σε κάθε επιβάτη (αντιστοιχούν 0,80 τετρ. μέτρα καθαρής επιφά¬ 
νειας δαπέδου των κλειστών χώρων παραμονής (των χώρων θεωρούμε¬ 
νων κενών, δηλ. χωρίς καθίσματα και τραπέζια). 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

γ) Κατά την τοποθέτηση των καθισμάτων λαμβάνετε, μέριμνα για 
την όσο το δυνατό ανετώτερη κυκλοφορία και χρήση των καθισμάτων 
α πό τους επιβάτες. 

7. Αριθμός επιβατών οικονομικής θέσης ανοικτών χώρων μπορεί να 
χαθορισθεί μόνο για την περίοδο του θέρους και μόνο εφ’ όσον στους χώ¬ 
ρους αυτούς εξασφαλίζεται ικανοποιητική προστασία των επιβατών από 
ρεύματα αέρα, την βροχή, τους υπερβολικούς θορύβους ή άλλες ενοχλή¬ 
σεις και με αναλογία ένα (1) τετρ. μέτρο ανά επιβάτη (καθαρής επιφά¬ 
νειας δαπέδου των χώρων, χωρίς δηλ. καθίσματα και τραπέζια). 

8. Οι απαιτήσεις των παραγράφων 6 και 7 του παρόντος άρθρου 
εφαρμόζονται και στα σκάφη που ζητούν αύξηση αριθμού επιβατών, 
μετή την θέση σε ισχύ του παρόντος Π.Δ.». 

Άρθρο 4 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. 

Στον Τπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 23 Αυγούστου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 385 (4) 

Συμπλήρωση των άρθρων 71 του Κανονισμού περί εργασίας επί των 
Ελληνικών Φορτηγών πλοίων ολικής χωρητικότητος 800 κόρων 
και άνω και 74 του Κανονισμού εσωτερικής υπηρεσίας επί Ελληνι¬ 
κών Επιβατηγών πλοίων πεντακοσίων κόρων ολικής χωρητικότη¬ 
τος και άνω». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 2 παρ. 1 και 135 του ΝΔ 187/1973 «περί Κώδικος 
Δημοσίου Ναυτικού Δικαίου» (ΦΕΚ 261Α'/1973). 

2. Την υπ’ αριθμ. 292/9.5.1991 γνωμοδότηση του Συμβουλίου 
Εμπορικού Ναυτικού. 

3. Την υπ’ αριθμ. 455/4.7.1991 γνωμοδότηση του Συμβουλίου 
της Επικράτειας και ύστερα από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο 1 

Η παράγραφος 3 του άρθρου 71 του «Κανονισμού περί εργασίας επί 
των Ελληνικών Φορτηγών πλοίων ολικής χωρητικότητος 80ΐ) κόρων 
και άνω», που εγκρίθηκε και τέθηκε σε εφαρμογή με το ΒΔ 806/1970 
(ΦΕΚ 275Α'/1970), αριθμείται ως παράγραφος 4, τίθεται δε νέα πα¬ 
ράγραφος 3, το κείμενο της οποίας έχει ως ακολούθως: 

«3. Ευθύνεται για τον έλεγχο της ασφαλίσεως του χώρου των φιαλών 
του μονίμου συστήματος κατααβέσεως με διοξείδιο του άνθρακος ή πα¬ 
ρομοίου συστήματος και την φύλαξη των κλειδιών αυτού, καθώς και για 
τον έλεγχο υπάρξεως προσθέτου κλειδιού της θύρας του χώρου μέσα σε 
κουτί με γυάλινο κάλυμμα εξωτερικά του χώρου, στην περίπτωση που ο 
χειρισμός του συστήματος γίνεται μέσα από τον χώρο των φιαλών. Εξα¬ 
σφαλίζει επίσης ότι όταν για οποιοδήποτε λόγο απαιτηθεί είσοδος προ¬ 
σωπικού στον χώρο των φιαλών, όλα τα διαμερίσματα του πλοίου που 
προστατεύονται από το σύστημα έχουν πλήρως εκκενωθεί από το πλή¬ 
θεμα, άλλους εργαζομένους και οποιοδήποτε άλλο πρόσωπο». 

Άρθρο 2 

Η διάταξη του άρθρου 74 του «Κανονισμού εσωτερικής υπηρεσίας 
( πι Ελληνικών Επιβατηγών πλοίων πεντακοσίων κοχ. και άνω» που 
'ΐριρίθηκε και τέθηκε σε εφαρμογή με το ΒΔ 683/1960 (ΦΕΚ 158Α'/ 
,90), αριθμείται ως παράγραφος 1 και προστίθενται οι ακόλουθοι πα- 
Ρ«γραφοι: 

_ «2. Ευθύνεται για την έγκαιρη λήψη των ενδεικνυομένων μέτρων κα- 
Α ήζ συντηρήσεως και ετοιμότητος των πυροσβεστικών συσκευών και εν 
Τ** μέσων καταπολεμήσεως του πυρός που υπάρχουν στους χώρους 
^ δικαιοδοσίας του, απαγορεύοντας την χρήση αυτών για άλλο 
σ *οπό. Επίσης ευθύνεται για την εκπαίδευση του υπαγόμενου σ’ αυτόν 


προσωπικού, στην χρήση των ανωτέρω συσκευών και μέσων. 

«3. Ευθύνεται για τον έλεγχο της ασφαλίσεως του χώρου των φιαλών 
του μονίμου συστήματος κατασβέαεως με διοξείδιο του άνθρακος ή πα¬ 
ρομοίου συστήματος και την φύλαξη των κλειδιών αυτού, καθώς και για 
τον έλεγχο υπάρξεως προσθέτου κλειδιού της θύρας του χώρου μέσα σε 
κουτί με γυάλινο κάλυμμα, εξωτερικά του χώρου, στην περίπτωση που 
ο χειρισμός του συστήματος γίνεται μέσα από τον χώρο των φιαλών. 
Εξασφαλίζει επίσης ότι όταν για οποιοδήποτε λόγο απαιτηθεί είσοδος 
προσωπικού στον χώρο των φιαλών, όλα τα διαμερίσματα του πλοίου 
που προστατεύονται από το σύστημα έχουν πλήρως εκκενωθεί από το 
πλήρωμα, άλλους εργαζομένους και οποιοδήποτε άλλο πρόσωπο. 

«4. Σε περίπτωση πυρκαγιάς οφείλει να παρέχει αμέριστη την συμπα¬ 
ράσταση και βοήθειά του προς τον κατευθύνοντα την προσπάθεια εντο¬ 
πισμού ή καταπολεμήσεως αυτής. Πλοίαρχο, συμμορφούμενος προς τις 
σχετικές εντολές και οδηγίες του». 

Άρθρο 3 

Η ισχύς του παρόντος αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 3 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

ΑΠΟΦΑΣΕΙ Σ 

Αριθ. ΕΝΥ Φ.0544/2/ΑΣ468/Μ.4057 (5) 

Έγκριση Πρωτοκόλλου για τις εργασίες της Μικτής Ελληνο - Βουλγα¬ 
ρικής μεθοριακής Επιτροπής της 53ης τακτικής συνόδου, Σόφια, 
28.6.1991. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ 

Έχοντας υπόψη: 

1. Τη διάταξη του άρθρου 2 της συμφωνίας Ελλάδας - Βουλγαρίας 
για την πρόληψη και διευθέτηση των μεθοριακών επεισοδίων και παρα¬ 
βιάσεων που υπογράφηκε στην πόλη Στάλιν στις 17 Αυγούστου 1955 
περί συστάσεως Ελληνο - Βουλγαρικής μεθοριακής Επιτροπής, η οποία 
δεν κυρώθηκε νομοθετικά. 

2. Τις διατάξεις της συμφωνίας Ελλάδας - Βουλγαρίας για τον 
έλεγχο της μεθοριακής γραμμής που υπογράφηκε στην Σόφια στις 4 Σε¬ 
πτεμβρίου 1957, η οποία εγκρίθηκε με Υπουργική Απόφαση που δημο¬ 
σιεύτηκε στην Εφημερίδα της Κυβερνήσεως υπ’ αριθ. 115 της 16 Ιου¬ 
νίου 1959, Τεύχος Ά. 

3. Το περιεχόμενο του υπό έγκριση πρωτοκόλλου, αποφασίζουμε: 
Εγκρίνουμε ως έχει και στο σύνολό του το Πρωτόκολλο για τις εργα¬ 
σίες της Μικτής Ελληνο - Βουλγαρικής μεθοριακής επιτροπής της 53ης 
τακτικής συνόδου που υπογράφηκε στη Σόφια στις 28.6.1991, του 
οποίου το κείμενο σε πρωτότυπο στην ελληνική γλώσσα έχει ως εξής: 

Αθήνα, 4 Σεπτεμβρίου 1991 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΟΝ 

ΙΩΑΝΝΗΣ ΒΑΡΒΙΤΣΙΩΤΗΣ ΑΝΤΩΝΗΣ ΣΑΜΑΡΑΣ 

ΠΡΩΤΟΚΟΛΛΟ 
Υπ’ αριθ. 61 

Για την εργασία της ΜΙΚΤΗΣ ΕΛΛΗΝΟ - ΒΟΥΛΓΑΡΙΚΗΣ ΜΕ¬ 
ΘΟΡΙΑΚΗΣ ΕΠΙΤΡΟΠΗΣ της Πεντηκοστής Τρίτης Τακτικής Συνό¬ 
δου που έλαβε χώρα από 24 έως 28 Ιουνίου 1991 στην πόλη ΣΟΦΙΑ. 

Στη Σύνοδο συμμετείχαν: 

α) Από Ελληνικής πλευράς: 

Ταξίαρχος ΓΕΡΑΣΙΜΟΣ ΜΠΑΧΟΥΜΑΣ, Πρόεδρος 
Αντισυνταγματάρχης ΘΩΜΑΣ ΜΗΤΣΕΑΣ, Γραμματέας 
Ταγματάρχης ΧΡΗΣΤΟΣ ΚΟΚΚΟΡΟΠΟΥΛΟΣ, Μέλος 
Συνταγματάρχης ΔΗΜΗΤΡΙΟΣ ΓΕΩΡΓΑΝΤΑΣ, Τοπογράφος 
Ιδιώτης ΚΩΝΣΤΑΝΤΙΝΟΣ ΚΟΥΡΤΙΔΗΣ, Διερμηνέας. 


1908 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Από Βουλγαρικής πλευράς: 

Υποστράτηγος ΣΤΕΦΑΝ ΑΓΓΕΛΩΦ, Πρόεδρος 
Αντισυνταγματάρχης ΒΑΣΙΛ ΣΤΑΝΟΪΚΩΦ, Γραμματέας 
Συνταγματάρχης ΓΚΕΟΡΓΚΙ ΣΤΟΓΙΑΝΩΦ, Μέλος 
Συνταγματάρχης ΜΙΛΚΟ ΖΑΧΑΡΙΕΦ, Τοπογράφος 
Ιδιώτης ΒΑΛΕΝΤΙΝ ΝΑΪΝΤΕΝΩΦ, Διερμηνέας. 

Έγινε αποδεκτή η παρακάτω Ημερήσια Διάταξη: 

1. Ανασκόπηση των Μεθοριακών Επεισοδίων και Παραβάσεων που 
έγιναν στην Ε/Β μεθόριο, κατά τη χρονική περίοδο μεταξύ των Πεντη¬ 
κοστής Δεύτερης και Πεντηκοστής Τρίτης Τακτικών Συνόδων της Μι¬ 
κτής Ελληνο - Βουλγαρικής Μεθοριακής Επιτροπής (ΜΕ - ΒΜΕ). 

2. Ανασκόπηση του έργου των Μεθοριακών Αντιπροσώπων, των 
Αναπληρωτών και των Πληρεξουσίων τους στην παραπάνω χρονική 
περίοδο. 

3. Απολογισμός του εκτελεσθέντος έργου κατά το θέρος του 1990 
για την αποκατάσταση και συντήρηση των μεθοριακών οροσήμων, εκ¬ 
καθάριση του μεθοριακού αύλακα και της μεθοριακής ζώνης των 5-10 
μέτρων, από τις δύο πλευρές της οροθετικής γραμμής, στα ανατολικά 
τμήματα των τομέων πυραμίδων «Α», «Β» και «Ο». 

4. Εξέταση των προτάσεων των αρμοδίων τεχνικών οργάνων των 
δύο πλευρών, για καθορισμό των απαραιτήτων προστατευτικών εργα¬ 
σιών στην περιοχή του ποταμού ΜΠΙΣΤΡΙΤΣΑ. 

5. Επικύρωση του Πρωτοκόλλου για την επισήμανση της Μεθορια¬ 
κής Γραμμής, μεταξύ των Μεθοριακών Πυραμίδων υπ’ αριθ. 326 και 
υπ’ αριθ. 337, στην περιοχή του ποτ. ΧΩΡΙΑΤΟΡΕΜΑ (ΝΤΕΡΕ - 
ΚΙΟΙ) του τομέα «0». 

6. Εξέταση του θέματος για την αλλαγή της θέσεως διενεργείας των 
τακτικών Συνεδριάσεων της Μικτής Ελληνο - Βουλγαρικής Μεθορια¬ 
κής Επιτροπής του Τρίτου Τομέα. 

7. Καθορισμός του χρόνου διεξαγωγής της Πεντηκοστής Τετάρτης 
(54ης) Τακτικής Συνόδου της Μικτής Ελληνο-Βουλγαρικής Μεθορια¬ 
κής Επιτροπής (ΜΕ-ΒΜΕ). 

ΕΠΙ ΤΟΥ ΘΕΜΑΤΟΣ «ΕΝΑ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 
Η ΜΕ-ΒΜΕ εξέτασε τη γενική κατάσταση της Ελληνο-Βουλγαρικής 
Μεθορίου, κατά το χρονικό διάστημα μεταξύ της πεντηκοστής δεύτερης 
και πεντηκοστής τρίτης Τακτικών Συνόδων και ταυτόχρονα προέβη 
στην ανασκόπηση των σημειωθέντων Μεθοριακών Επεισοδίων και πα¬ 
ραβάσεων, 

Η Επιτροπή διεπίστωσε ομόφωνα ότι, σαν αποτέλεσμα των κατα- 
βληθεισών απ' αυτήν προσπαθειών, καθώς και από τους Μεθοριακούς 
Αντιπροσώπους και τα λοιπά όργανα των δύο Χωρών, κατά την εξετα¬ 
ζόμενη περίοδο ο συνολικός αριθμός των μεθοριακών επεισοδίων και 
παραβάσεων διατηρήθηκε περίπου ο ίδιος με εκείνον της προηγουμένης 
περιόδου. 

Η ΜΕ-ΒΜΕ Διαπίστωσε ότι κατά την παραπάνω περίοδο ανταλλά¬ 
χθηκαν επιστολές μεταξύ των Μεθοριακών Αντιπροσώπων που αφορού¬ 
σαν ασήμαντες παραβάσεις οι οποίες όμως δεν έγιναν εσκεμμένα και για 
το λόγο αυτό η Επιτροπή αποφάσισε ομόφωνα να τις θεωρήσει λυμένες. 

Οι Αντιπροσωπείες υποχρεούνται και στο μέλλον κάθε μία στο έδα¬ 
φος της, να συνεχίσουν τη λήψη των απαραιτήτων μέτρων για τη μεί¬ 
ωση το ελάχιστο των Μεθοριακών Επεισοδίων και Παραβάσεων. 
ΕΠΙ ΤΟΥ ΘΕΜΑΤΟΣ «ΔΥΟ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 
Η ΜΕ-ΒΜΕ εξέτασε τη δραστηριότητα των Μεθοριακών Αντιπρο¬ 
σώπων, των Αναπληρωτών και Πληρεξουσίων τους και διαπίστωσε 
ομόφωνα, ότι κατά την περίοδο μεταξύ της Πεντηκοστής Δεύτερης και 
Πεντηκοστής Τρίτης Τακτικών Συνόδων, καταβλήθηκαν προσπάθειες 
για εξέταση και επίλυση των θεμάτων που προέκυψαν στην Ελληνο- 
Βουλγαρική Μεθόριο, τηρήθηκαν οι όροι της Συμφωνίας του 1955 και 
οι αποφάσεις της Επιτροπής. 

Σαν αποτέλεσμα αυτού, οι συναντήσεις και η ανταλλαγή των επιστο¬ 
λών μεταξύ τους διεξήχθηκαν σε πνεύμα αμοιβαίας εκτιμήσεως, συνερ¬ 
γασίας και κατανοήσεως. 

Η ΜΕ-ΒΜΕ υποχρεώνει τους Μεθοριακούς Αντιπροσώπους, τους 
Αναπληρωτές και Πληρεξουσίους τους, να εργάζονται και στο μέλλον με 
αυξημένο πάντα ζήλο και αποτελεματικότητα, κατά την εξέταση και 
επίλυση όλων των προβλημάτων που μπορεί να παρουσιαστούν στην 
Ελληνο-Βουλγαρική Μεθόριο. 

ΕΠΙ ΤΟΥ ΘΕΜΑΤΟΣ «ΤΡΙΑ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 
α) Η ΜΕ-ΒΜΕ διαπίστωσε, ότι, σε εκτέλεση της Συμφωνίας μεταξύ 
των Κυβερνήσεων της Λαϊκής Δημοκρατίας της Βουλγαρίας και της 
Ελληνικής Δημοκρατίας του 1957, τα μεθοριακά όργανα των δύο χω¬ 
ρών εξετέλεσαν κατά το θέρος του 1990 πλήρως και στην προθεσμία 
που καθορίστηκε, τις εγασίες για την αποκατάσταση και συντήρηση των 


μεθοριακών πυραμίδων και οροσήμων, εκκαθάριση του μεθοριακού αύ¬ 
λακα και της 5-10 μέτρων μεθοριακής λωρίδας από τις δύο πλευρές τη<- 
μεθοριακής γραμμής στα Ανατολικά τμήματα των Τομέων Πυραμίδων 
«Α», «Β-1», «Β-2» και «0». 

β) Η ΜΕ-ΒΜΕ εξέτασε και επικύρωσε το πρωτόκολλο της Μικτής 
Ε-Β τεχνικής επιτροπής της 17 Μαΐου 1991 για την αποκατάσταση 
της 343 Μ.Π. και το πρωτόκολλο της 14ης Σεπτεμβρίου 1990 για την 
αποκατάσταση της 344 Μ.Π. 

γ) Η ΜΕ-ΒΜΕ καθόρισε όπως, οι αποφασισθείσες με το πρωτόκολλο 
υπ’ αριθ. 60/1990 εργασίες, για την αποκατάσταση των μεθοριακών 
οροσήμων (σιδηρών πασάλων) στην κοίτη του Ερυθροποτάμου (ΛΟΥ- 
ΝΤΑ ΡΕΚΑ) ποτ. αρχίσουν από κοινού στις 30 Ιουλίου 1991. 

Για το σκοπό αυτό οι τοπογράφοι να συναντηθούν στην 503 Μ.Π., 
την αναφερομένη ημερομηνία και ώρα ΙΟ.ΟΟ’, για την έναρξη των ερ¬ 
γασιών. 

δ) Η ΜΕ-ΒΜΕ, αφού έλαβε υπόψη το πρωτόκολλο της 20 Σεπτεμ¬ 
βρίου 1990 των Μεθοριακών Αντιπροσώπων του Δ' Τομέα, το οποίο 
αναφέρεται στην εξαφάνιση δέκα πέντε (15) μεθοριακών οροσήμων (σι- 
δηροπασάλων) της κοίτης του Έβρου ποτ. και αφού έλαβε υπόψη ότι το 
αίτιο που προκαλεί την επικάλυψη, εξαφάνιση ή καταστροφή των οροσή¬ 
μων δεν προέρχεται εκ μέρους των δύο πλευρών, αποφάσισε όπως οι το¬ 
πογράφοι των δύο πλευρών συναντηθούν για εξέταση και μελέτη του θέ¬ 
ματος την 3 Σεπτεμβρίου 1991 και ώρα 10.00 στην 340 Μ.Π. και 
υποβάλουν προτάσεις οι οποίες θα εξετασθούν στην επόμενη Σύνοδο της 
ΜΕ-ΒΜΕ, για την παραπέρα αντιμετώπιση του θέματος. 

ΕΠΙ ΤΟΥ ΘΕΜΑΤΟΣ «ΤΕΣΣΕΡΑ» 

ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΕ-ΒΜΕ αποφάσισε όπως, προτείνει στις αρμόδιες τεχνικές υπη¬ 
ρεσίες των δύο χωρών, να συναντηθούν το τελευταίο δεκαήμερο του μη¬ 
νάς Αυγούστου αφού η βουλγαρική πλευρά υποδείξει με επιστολή την 
ακριβή ημερομηνία συναντήσεως. 

Κατά τη συνάντηση αυτή, οι τεχνικές υπηρεσίες να προτείνουν τρόπο 
επιλύσεως του θέματος του ποταμού ΜΠΙΣΤΡΙΤΣΑ, τον οποίο να υπο¬ 
βάλουν στις προϊστάμενες αρμόδιες υπηρεσίες τους με παράλληλη κοι¬ 
νοποίηση στη ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ «ΠΕΝΤΕ» 

ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΕ-ΒΜΕ εξέτασε και επικύρωσε το πρωτόκολλο της Μικτής Ε-Β 
τεχνικής ομάδας εργασίας της 14 Σεπτεμβρίου 1990 για την οριοθέ- 
τηση της περιοχής Χωριατορέματος (ΝΤΕΡΕ - ΚΙΟΙ) από την υπ’ αριθ. 
326 Μ.Π. μέχρι την υπ’ αριθ. 337 Μ.Π. Οι εργασίες του υπολογισμού 
των συντεταγμένων των μεθοριακών πυραμίδων και των μεταξύ τους 
συμπληρωματικών σημείων να συνεχισθούν και ολοκληρωθούν, ώστε 
να επικυρωθούν κατά την επόμενη 54η Τακτική Σύνοδο της ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ «ΕΞΙ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΕ-ΒΜΕ εξέτασε το θέμα οιλλαγής του τόπου διεξαγωγής των 
τακτικών συνεδριάσεων της Μικτής Ελληνο-Βουλγαρικής Επιτροπής 
για το δεύτερο και Τρίτο Τομέα και αποφάσισε τα παρακάτω: 

α) Οι δύο πλευρές συμφώνησαν όπως η πρόταση της Βουλγαρικής 
πλευράς για την αλλαγή του τόπου διεξαγωγής των Τακτικών Συνε¬ 
δριάσεων της Μικτής Ελληνο-Βουλγαρικής Μεθοριακής Επιτροπής για 
το Δεύτερο Τομέα, για τις πόλεις ΓΚΟΤΣΕ-ΝΤΕΛΤΣΕΦ και ΔΡΑΜΑ 
να εξετασθεϊ και να ληφθεί οριατική απόφαση κατά την 54η Τακτική 
Σύνοδο της ΜΕ-ΒΜΕ. 

β) Αρχής γενομένης από το μήνα Δεκέμβριο 1991, οι τόποι διεξα¬ 
γωγής των Τακτικών Συνεδριάσεων της Μικτής Ελληνο-Βουλγαρικής 
Επιτροπής για τον Τρίτο Τομέα να είναι σαν κύριο σημείο για μεν τη 
Βουλγαρική πλευρά η πόλη του ΚΙΡΤΖΑΛΙ για δε την Ελληνική η πόλη 
της ΚΟΜΟΤΗΝΗΣ. 

ΕΠΙ ΤΟΥ ΘΕΜΑΤΟΣ «ΕΠΤΑ» ΤΗΣ ΗΜΕΡΗΣΙΑΣ ΔΙΑΤΑΞΕΩΣ 

Η ΜΕ-ΒΜΕ αποφάσισε η Πεντηκοστή Τέταρτη Τακτική Σύνοδος να 
γίνει το δεύτερο δεκαπενθήμερο του μηνός Ιουνίου 1992 στην πόλη της 
Θεσσαλονίκης. 

Το παρόν Πρωτόκολλο συντάχθηκε και υπογράφηκε την 28 Ιουνίου 
1991 στην πόλη ΣΟΦΙΑ σε τέσσερτα (4) αντίτυπα, ανά δύο (2) στην 
Ελληνική και Βουλγαρική γλώσσα τα οποία έχουν την αυτή ισχύ και 

απ ό τα οποία οι δύο (2) Αντιπροσωπείες αντάλλαξαν από ένα (1) αντί¬ 
τυπο. 


Ο ΠΡΟΕΔΡΟΣ 
ΤΗΣ ΕΛΛΗΝΙΚΗΣ 
ΑΝΤΙΠΡΟΣΩΠΕΙΑΣ 
ΣΤΗ ΜΙΚΤΗ 
ΕΛΛΗΝΟ-ΒΟΤΛΓ ΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
ΓΕΡΑΣΙΜΟΣ ΜΠΑΧΟΤΜΑΣ 
ΤΑΞΙΑΡΧΟΣ 


Ο ΠΡΟΕΔΡΟΣ 
ΤΗΣ ΒΟΥΛΓΑΡΙΚΗΣ 
ΑΝΤΙΠΡΟΣΩΠΕΙΑΣ 
ΣΤΗ ΜΙΚΤΗ 
ΕΛΛΗΝΟ-ΒΟΤΛΓ ΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
ΣΤΕΦΑΝ ΑΓΓΕΛΩΦ 
ΥΠΟΣΤΡΑΤΗΓΟΣ 


♦ 

ΑΝΑΚΟΙΝΩΣΕΙΣ 


Αρι8. Φ· 0544/49/523/Μ. 3685 (6) 

Ανακοίνωση για τη θέση σε ισχύ της Συμφωνίας Ελλάδος - Πολωνίας 
για την αποφυγή της διπλής φορολογίας αναφορικά με τους φόρους 
εισοδήματος και κεφαλαίου. Αθήνα, 20.11.1987. 

Ο ΥΠΟΥΡΓΟΣ ΕΞΩΤΕΡΙΚΩΝ 
Το Υπουργείο Εξωτερικών ανακοινώνει ότι, στις 29 Αυγούστου 
1991, έλαβε χώρα στη Βαρσοβία η ανταλλαγή των εγγράφων επικυ- 
ρώσεως της Συμφωνίας μεταξύ των Κυβερνήσεων της Ελληνικής Δη¬ 
μοκρατίας και της Λαϊκής Δημοκρατίας της Πολωνίας για την απο¬ 
φυγή της διπλής φορολογίας αναφορικά με τους φόρους εισοδήματος 
και κεφαλαίου, που υπογράφηκε στην Αθήνα στις 20 Νοεμβρίου 1987. 

Η παραπάνω Συμφωνία, η οποία κυρώθηκε με το υπ’ αριθ. 1939/ 
1991 Νόμο που δημοσιεύθηκε στο υπ’ αριθ. 37 Φύλλο της Εφημερίδας 
της Κυβερνήσεως Τεύχος Α της 13 Μαρτίου 1991, θα τεθεί σε ισχύ, 
σύμφωνα με τη διάταξη του άρθρου 29 παρ 2 αυτής, την 28 Σεπτεμ¬ 
βρίου 1991. 

Αθήνα, 5 Σεπτεμβρίου 1991 

Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 
Ειδικός Νομικός Σύμβουλος Α' 

—-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Π.Δ/γμα 340/19.7.1991 «Τροποποίηση των διατάξεων των 
άρθρων 5, 6 και 15 παρ. 2 του Καταστατικού του Ταμείου Προνοίας 
Δικηγόρων Χίου» που δημοσιεύθηκε στο ΦΕΚ 119/31.7.1991 (Τεύ¬ 
χος Α') γίνονται οι εξής διορθώσεις: 

α) Στη σελίδα 1784, στη δεξιά στήλη και πριν τις λέξεις «Άρθρο 5» 
τίθενται εισαγωγικά. 

Επίσης στο 34ο στίχο από το τέλος, της ίδιας στήλης και σελίδας 
πριν από τις λέξεις «Πόροι του αποθεματικού ...» τίθεται ο αριθμός 1 
(ένα). 

β) Στην ίδια σελίδα και στήλη και στο στίχο 29 από το τέλος της σελί¬ 


δας μεταξύ των λέξεων «... και έναναν δικαίωμα ...» τίθεται η πρόταση 
«... και έκαναν άσκηση πράγματι σε δικηγόρους του Πρωτοδικείου 
Χίου, ως δικαίωμα ...». 

γ) Στην ίδια στήλη και σελίδα και στο τεύχος 19 από το τέλος της 
σελίδας, αντί του εσφαλμένου «παρά» τίθεται το ορθό «περί». 

δ) Στη σελίδα 1785 στην αριστερή στήλη και στο στίχο 35 αντί του 
εσφαλμένου «5. τις ...» τίθεται το ορθό «5. Στις ...». 

(Από το Υπουργείο Υγείας, Πρόνοιας και Κοιν. Ασφαλίσεων) 

- ♦- 

( 8 ) 

Στο ΦΕΚ 117Α'/29,7.91 στο οποίο δημοσιεύτηκε το Π.Δ/γμα που 
αφορά τροποποίηση του Π.Δ. 91/1979 «Περί ασφαλίσεως των δι’ 
ακτοπλοϊκών επιβατηγών πλοίων διακινουμένων επιβατών μεταξύ 
Ελληνικών Λιμένων» (Α' 18), γίνονται οι εξής διορθώσεις: 

α) Στη σελίδα 1769 στήλη β, στην τρίτη σειρά της πρώτης παρ. του 
προοιμίου αντί του εσφαλμένου’«π.δ. 913/78 Α' 22» τίθεται το ορθό 
«π.δ. 913/78 - Α' 220». 

Στην ίδια σελίδα και στήλη στη δεύτερη σειρά του άρθρου 2 αντί του 
εσφαλμένου «του ΟΠΔ 556/1979» τίθεται το ορθό «του Π.Δ. 556/ 
1979». 

β) Στη σελίδα 1770 στήλη α στην τρίτη σειρά της τρίτης παρ. του άρ¬ 
θρου 2 αντί του εσφαλμένου «τις 800 δρχ. κατά επιβάτη το ασφάλι- 
στο» τίθεται το ορθό «τις 900 δρχ. κατά επιβάτη το ασφάλιστρο». 

Στην ίδια σελίδα και στήλη στην πρώτη παρ. του άρθρου 4 στην τρίτη 
σειρά αντί του εσφαλμένου «ασφαλίστου» τίθεται το ορθό «ασφαλί¬ 
στρου». 

γ) Στην ίδια σελίδα στήλη β στην τέταρτη σειρά της παρ. 11 του άρ¬ 
θρου 4 αντί του εσφαλμένου «ασφαλίστου» τίθεται το ορθό «ασφαλί¬ 
στρου». 

(Από το Υπουργείο Εμπορικής Ναυτιλίας) 


Στο ΦΕΚ 98/Α/1.7.91 όπου δημοσιεύτηκαν διορθώσεις σφαλμά¬ 
των του Π.Δ/τος 219/91 (ΦΕΚ 81/Α/91) με θέμα «Περί Εμπορι¬ 
κών Αντιπροσώπων σε συμμόρφωση προς την οδηγία 86/653/ 
ΕΟΚ του Συμβουλίου των Ευρωπαϊκών Κοινοτήτων γίνεται η πα¬ 
ρακάτω διόρθωση: 

Στην εξουσιοδοτική διάταξη 1 όγδοη σειρά αντί του εσφαλμένου «το 
άρθρο 65 του Ν. 1892/80 (ΦΕΚ 101/Α'/31.7.90» γράφεται το 
ορθό «το άρθρο 65 του Ν. 1892/90 (ΦΕΚ 101/Α'/31.7.90». 

(Από το Υπουργείο Εμπορίου) 

-♦- 

( 10 ) 

Στο ΦΕΚ 358 Π.Δ. «Αποδοχή παραίτησης μελών της Κυβέρνησης 
και Υφυπουργών» που δημοσιεύτηκε στο ΦΕΚ 127/8.8.1991 (τ. 
Α') και αφορά τη σελίδα 1862 α' στήλη και στο τέλος του 14ου στί¬ 
χου εκ των άνω επιφέρεται η πιο κάτω προσθήκη. 

Από το λανθασμένο «... πουργού» στο σωστό «... πουργού στον Πρω¬ 
θυπουργό». 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΙΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καηοδιστρίου 34 
104 32 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά αηό 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» -4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















